11-jarige in hof oor moordArgieffoto ŉ 11-jarige seun het Dinsdag in die Humansdorp-landdroshof verskyn nadat hy glo ŉ 6-jarige seun met ŉ mes doodgesteek het. Maroela Media het vroeër berig die verdagte, van St Francisbaai in die Oos-Kaap, het glo op 25 Februarie vir Deacon Anoster (6) met ŉ mes doodgesteek terwyl hulle huis toe gestap het van die skool af. Anoster se ouers het hom as vermis aangegee nadat hy nie van die skool af teruggekeer het nie. ŉ Inwoner het sy liggaam die volgende dag in ŉ veld gevind. Lees meer hier. Ao. Basil Seekoei het Dinsdagmiddag gesê die saak is tot 23 April uitgestel. “ŉ Sielkundige is steeds besig om ŉ verslag saam te stel om die kind se strafregtelike aanspreeklikheid te bepaal,” het Seekoei gesê. Die kind word tot die volgende hofverskyning in ŉ plek van veilige bewaring aangehou.